《楚雄拜武侯祠》
明代·唐锦

策马龙冈路转西，茂林脩竹映榱题。帐前云傍炉烟起，檐外风疑石马嘶。

长恨袁曹真虺豕，谁知陆吕亦鲸鲵。堂堂两表扶忠义，日月光高泰华低。

作者简介：松江府上海人，字士纲。弘治九年进士。正德间为兵科给事中，以不谒馈宦官谪判深州。刘瑾诛，累官江西学政。朱宸濠反，锦激励士民，捕守城内官杜茂等，驰请南赣巡抚王守仁入城，建首功。后坐事落职，寻事白，致仕归。卒年八十。